CELEX: 62019TN0632
Language: mt
Date: 2019-09-23 00:00:00
Title: Kawża T-632/19: Rikors ippreżentat fit-23 ta’ Settembru 2019 – DD vs FRA

2.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/34
            
         
      Rikors ippreżentat fit-23 ta’ Settembru 2019 – DD vs FRA
      (Kawża T-632/19)
      (2019/C 406/44)
      Lingwa tal-kawża: l-Ingliż
      
         Partijiet
      
      
         Rikorrent: DD (rappreżentanti: L. Levi u M. Vandenbussche, avukati)
      
         Konvenuta: L-Aġenzija tal-Unjoni Ewropea għad-Drittijiet Fundamentali (FRA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tordna li jingħata kumpens għad-dannu mhux materjali subit, kif indikat f’din il-kawża, stmat, ex aequo et bono, f’EUR 100 000;
               
            
                  —
               
               
                  tannulla d-deċiżjoni tad-Direttur tal-Aġenzija tal-Unjoni Ewropea għad-Drittijiet Fundamentali (FRA) tad-19 ta’ Novembru 2018, li tiċħad it-talba tar-rikorrent taħt l-Artikolu 90(1) tar-Regolamenti tal-Persunal;
               
            
                  —
               
               
                  jekk ikun il-każ, tannulla d-deċiżjoni tad-Direttur tal-FRA tat-12 ta’ Ġunju 2019, li tiċħad l-ilment tar-rikorrent taħt l-Artikolu 90(2) tar-Regolamenti tal-persunal indirizzat kontra l-imsemmija deċiżjoni tad-19 ta’ Novembru 2018;
               
            
                  —
               
               
                  tikkundanna lil-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv li jallega li l-konvenuta ma semgħetx lir-rikorrent u ma adottatx deċiżjoni skont l-Artikolu 3 tal-Anness IX tar-Regolamenti tal-Persunal wara s-sentenza tat-8 ta’ Ottubru 2015 tat-Tribunal għas-Servizz Pubbliku fil-Kawżi magħquda F-106/13 u F-25/14, DD v L-Aġenzija tal-Unjoni Ewropea għad-Drittijiet Fundamentali (EU:F:2015:118).
               
            
                  2.
               
               
                  It-tieni motiv li jallega li l-investigazzjoni amministrattiva u l-proċeduri dixxiplinari inizjali nfetħu irregolarment.
               
            
                  3.
               
               
                  It-tielet motiv li jallega li l-konvenuta naqset li tikkumpensa lir-rikorrent għad-dannu mhux materjali li rriżulta mid-deċiżjoni ta’ ċanfira annullata mit-Tribunal għas-Servizz Pubbliku fis-sentenza msemmija.
               
            
                  4.
               
               
                  Ir-raba’ motiv li jallega li l-konvenuta naqset li timplimenta s-sentenza msemmija tat-Tribunal għas-Servizz Pubbliku u li twettaq il-proċedura predixxiplinari fi żmien raġjonevoli u bid-diliġenza dovuta.
               
            
                  5.
               
               
                  Il-ħames motiv li jallega li l-ftuħ u l-iżvolġiment tal-investigazzjoni amministrattiva kisru r-Regolament (KE) Nru 45/2001, (1) ir-Regolamenti tal-Persunal u d-dritt għall-ħajja privata (Artikolu 7 tal-Karta tad-Drittijiet Fundamentali tal-Unjoni Ewropea).
               
            
                  6.
               
               
                  Is-sitt motiv li jallega li l-konvenuta ripetutament għamlet dikjarazzjonijiet infondati, malafamanti u offensivi fuq ir-rikorrent li jammontaw għal ksur tal-prinċipju ta’ res judicata, ta’ preżunzjoni tal-innoċenza, u tad-dmir ta’ premura.
               
            
         (1)  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (ĠU Edizzjoni Speċjali bil-Malti: Kapitolu 13 Vol. 26 p. 102).